Onsdag er det præcis 50 år siden, Kunsten i Aalborg slog dørene op for offentligheden. Det blev markeret i stor stil på museet.

Kunstens kælder er godt pakket. På en trækvogn står et Asger Jorn-værk og venter på at komme på plads. Langs væggen er en rynket krop malet af Michael Kvium ved at løbe afsted. Et værk kendt som "Big Foot". Her i magasinet på det aalborgensiske kunstmuseum gemmer der sig udgangspunktet for de sidste 50 års udstillinger. Og selvom det måske virker rodet, er der system i det, forklarer fotograf og teknisk assistent Niels Fabæk: - Vi kan til enhver tid finde hvad som helst hernede. Værkerne kan søges frem på vores computersystem, hvis de ikke lige kan findes manuelt. Ikke alt udstilles I kunstmagasinet gemme der sig lidt over 4000 værker. Her er alt fra malerier til skulpturer og installationer. Som statsanerkendt kunstmuseum har Kunsten pligt til at samle kulturarven, bevare den og passe på den. - Det er jo helt fantastisk. Vi joker altid med, at det er min samling. Men teknisk set er det jo vores alles samling, siger Niels Fabæk. Kom med på en kigger i Kunstens kælder, hvor de opbevarer alle deres kunstværker: Hvor meget tid bruger værkerne nede i magasinet og hvor meget på væggene? - Nogle værker er permanent oppe. Fordi det er hovedværker, folk forventer at se, siger Niels Fabæk og nævner værker fra CoBrA-slænget med blandt andre Asger Jorn og Egill Jacobsen. - Men der er også værker på magasinet, som jeg aldrig har set oppe, fordi de ikke lige passer i en udstilling. Sådan er det, forklarer han. Hvor stor en værdi har samlingen? - Det går vi faktisk ikke op i. Og hvis vi havde tal på det, ville vi ikke oplyse det. Det er værkerne, der tæller for os, slutter Niels Fabæk. Kunsten har hele onsdag fri entré og byder desuden på aktiviteter og marmorkage, da museet netop er opført i hvid marmor. Se programmet "Kunsten 50 år", som bliver sendt på TV2 Nord Salto onsdag klokken 19.50: